Bodoland रादाब, कक्राझर, जुन 10 : साननैसो सिगांनिफ्रायबि.टि.सि. खुंथाइनि गोहोखौ जिल्ला बेंगिरिनि आखाइयाव गथायबाय होनना ससियेल मेडियानि जोहै गोबां सोंखारिनाय नोजोराव गोग्लैदों। बेखौ लानानै आथिखाल बि.टि.आर.नि गाहाइ मावफुं सोद्रोमा प्रमद बर’आ बुंदों दि- बेफोर गासैबो बेरेखा दोलोनि बांसावनायनि अनगा जेबो नङा होननानै। मानोना जिल्ला बेंगिरि महरै गावनि आवथायाव थानाय मोनफ्रोमबो बिथिंखौ नायबिजिरनाय खामानिया सासे जिल्ला बेंगिरिनि खामानिखा। बेखौ नायबिजिरनो थाखाय बि.टि.सि. खुंथायनिफ्राय बिथोनसो होनाय जादों। नाथाय बिथांनि आखाइयाव गासै गोहोखौ होनाय जायाखै  होननानैबो बुंथियो प्रमद बर’ बिथाङा।